Folketing
2007-04-26

Det Radikale Venstre ser med sympati på det forslag, som er fremsat fra Socialdemokraternes side, om, at asylansøgere skal have bedre mulig(773) hed for arbejde og praktik, bl.a. adgang til lønnet arbejde og lønnet praktik. Når det er sagt, synes vi dog ikke, at Socialdemokraterne – jeg er lige ved at sige – går langt nok eller forholder sig til det problem, som vi gerne ville forholde os til. Vi ser dette forslag som et forsøg på at hjælpe bl.a. også de afviste asylansøgere. Det er vi meget glade for at man gerne gør, og vi er sikre på, at det er et skridt i den rigtige retning. Men for os er det afgørende spørgsmål til syvende og sidst: Hvor længe kan man lade folk sidde i et asylcenter? Det spørgsmål får vi ikke løst med det her beslutningsforslag, og det synes vi er ærgerligt. Vi synes, det er ærgerligt, at man ikke får gjort noget ved det, fordi det er det, der er brug for.